
Татарстан Премьер-министры Алексей Песошин бүген Яшел Үзәндә яңа балалар поликлиникасын һәм видеоэлемтә буенча Әгерҗедә поликлиника ачу тантанасында катнашты.

Алексей Песошин билгеләгәнчә, гражданнарның сәламәтлеген кайгырту һәрвакыт республика җитәкчелегенең игътибар үзәгендә булды.

ТР Премьер-министры медицина объектлары бик кыска срокларда төзелде, дип белдерде. Ул төзүчеләрне һәм яңа поликлиникаларны җиһазлауда катнашучыларның барысына да рәхмәт белдерде.

“Яңа поликлиниканы файдалануга тапшыру халык сәламәтлеге торышына уңай йогынты ясар дип ышанам. Медперсоналга уңышлы эшчәнлек телим”, - дип өстәде ТР Хөкүмәте башлыгы һәм бүләкләр тапшырды.

Аннары Алексей Песошин Яшел Үзәндә балалар поликлиникасын карады. Учреждение 200 кешегә хезмәт күрсәтүгә исәпләнгән һәм заманча медицина җиһазлары куелган. Поликлиника составына балаларны амбулатор-поликлиника кабул итү бүлеге, дәвалау-профилактика кабинетлары һәм сәламәт бала бүлеге, ДФК бүлеге, физиотерапия бүлеге керә.

Әгерҗедәге поликлиника шулай ук заманча җиһазландырылган. Анда ренттгенология компьютер томографы, “Визиограф” денталь рентген-диагностика аппараты, маммограф һәм башка җиһазлар бар. Поликлиника составына өлкәннәрне амбулатор-поликлиника кабул итү бүлеге, хатын-кызлар консультациясе, рентген-диагностика бүлеге, функциональ диагностика кабинеты һәм клиника-диагностика лабораториясе керә.
Алексей Песошин ике яңа поликлиника ачылышында катнашты